section_heading: Životopis
paragraph_text: Talijanska pop diva albanskog podrijetla (pravog prezimena Hoxha, obitelj joj je rodom iz Tropolja) svoje glazbene početke i silovit zvjezdani uzlet ostvaruje 1978. godine, kada u 17-oj godini debitira s pjesmom "Un emozione da poco" i senzacionalno osvaja drugo mjesto na najpoznatijem svjetskom festivalu lakih nota u Sanremu. Neobuzdana, mlada, provokativna i intrigantna, ali prije svega drugačija, komentari su koje joj je tada dodijelila talijanska kritika, a koji ovu europski poznatu umjetnicu prate do današnjih dana.